Държавен вестник, бр. 21, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  21
капитализация, като, inter alia, подпомага 
подобряването на техния капацитет за циф­
ровизация, иновации и екологичен преход.
Пазарните неуспехи или неоптималните 
инвестиционни ситуации, към които е насо­
чен продуктът, са свързани с МСП и малките 
предприятия със средна пазарна капитализа­
ция, включително по-високите нива на риск, 
свързан със съответния етап на развитие на 
предприятията, предприятията с предимно 
нематериални активи или недостатъчно обез­
печение, или предприятията, които се фокуси­
рат върху по-рискови дейности или не успяват 
да интернализират външните фактори, като 
например енергийна ефективност, опазване 
на климата или околната среда.
Този дългов продукт се предоставя чрез 
финансови посредници.
Продуктът ще подкрепя следните типове 
проекти:
i.  Достъп до финансиране – подпорт­
фейл/подпродукт, обхващащ разши­
ряване на производството, подобря­
ване на услугите или засилване на 
общите дейности на МСП; 
ii. Подпортфейли/подпродукти с по-
висока целева стойност, обхващащи: 
екологичен преход, иновации, цифро­
визация и/или културни и творчески 
сектори.
Проектите, които попадат в категорията 
с по-висока целева стойност, могат да бъдат 
разпределени в специфични подпортфейли в 
зависимост от нивото на риска на проекта.
Продуктът обхваща цялата територия на 
България, като се отчита регионалната насо­
ченост на InvestEU, установена съгласно Спо­
разумението за партньорство. Той е насочен 
към българските МСП като допустими крайни 
получатели, включително българските МСП, 
работещи в по-слабо развити региони, както е 
посочено в Споразумението за партньорство. 
Продуктът подпомага всички допустими 
сектори за МСП и малки предприятия със 
средна пазарна капитализация, които изпъл­
няват посочените по-горе проекти, като се 
вземат предвид изискванията за допустимост, 
установени съгласно Регламента за InvestEU 
и приложенията към него, насоките за инве­
стиране и приложимите правила за държавна 
помощ. Подкрепата се предоставя чрез кре­
дитни или финансови институции, надлежно 
лицензирани или регистрирани за извършване 
на съответните финансови дейности. Прилагат 
се изискванията за допустимост, изключване 
и процедура за подбор, предвидени във Фи­
нансовия регламент.
Общият размер на приноса от фондовете 
в рамките на споделеното управление от 
ЕФРР, отпуснат за Финансовия продукт, е до 
100 000 000 евро. Очаква се максималният 
размер на ресурсите, предоставени за този 
финансов продукт от раздел ЕС, да достиг­
не 40 000 000 евро и да бъде първостепенен 
(старши) спрямо приноса на Раздел „Държава 
членка“.
Периодът на изпълнение за партньора по 
изпълнението за подписване на операциите 
по финансиране и инвестиране е 4 години от 
подписването на Гаранционното споразумение. 
Индикативният минимален ливъридж на 
Финансовия продукт е 4 (четири) и се определя 
допълнително в Гаранционното споразумение.
(II) InvestEU гаранция за устойчиви инвес­
тиции
Целите на политиката на Финансовия 
продукт допринасят за:
a) целите на програмата InvestEU, как­
то е посочено в член 3, параграф 1, 
буква б) от Регламента за InvestEU, 
и по-конкретно устойчивостта на 
икономиката на Съюза и нейното 
екологично и климатично измерение, 
допринасящи за постигането на ня­
кои от целите за устойчиво развитие 
(ЦУР 6, ЦУР 7, ЦУР 9 и ЦУР 12); и
b) специфичните цели за ЕФРР и Ко­
хезионния фонд в рамките на цел 
на политиката 2, както е посочено 
в член 3, параграф 1, буква б), под­
точки v), vi) и vii) от Регламент (ЕС) 
2021/1058 на Европейския парламент 
и на Съвета, а именно: устойчиво 
управление на водите, преход към 
кръгова и ресурсно ефективна ико­
номика; подкрепа за управлението на 
отпадъците и ресурсите; намаляване 
на замърсяването.
Пазарните неуспехи и неоптималните ин­
вестиционни ситуации, към които е насочен 
продуктът, могат да бъдат обобщени, както 
следва:
(i) Структурни икономически неуспехи, 
изразяващи се в отрицателни външни ефекти, 
като например: енергоемки дейности, свър­
зани с водоснабдяването и канализацията, и 
замърсяване на водите от промишлени зауст­
вания; замърсяване на въздуха и емисии на 
парникови газове от транспорта и от отопле­
нието на жилища с твърдо гориво; значителни 
загуби на материали от недостатъчно развито 
управление на отпадъците;
(ii) Предизвикателствата пред българска­
та икономика в областта на оптимизацията 
и ефективността, политиката в областта на 
климата, зеления преход и цифровизацията 
играят ролята на възпиращ фактор за иконо­
мическия растеж;
(iii) Неуспехи от страна на търсенето: 
подценяване на разходите, спестяването или 
производството на енергия или материали 
и приоритизиране на други разходи пред 
инвестициите в подобряване на околната 
среда; малка стойност на проектите и високи